The Molly Maguires
<s>The Molly Maguires je američki historijski film snimljen 1970. godine u režiji Martina Ritta.</s><s>Temelji se na istinitim događajima koji su dogodili u sjeveroistočnoj Pensilvaniji 1870-ih, vezanim uz Molly Maguires, tajno društvo koje je okupljalo siromašne irske imigrante koji su činili radnu snagu u tamošnjim rudnicima.</s><s>Protagonist, čiji lik tumači Richard Harris, je James McParlan, privatni detektiv Pinkertonove agencije koga je uprava rudnika bila angažirala da se ubaci među rudare i prikupi dokaze o njihovim ilegalnim aktivnostima.</s><s>Radnja prikazuje kako, izdajući se i sam za siromašnog irskog imigranta, postepeno stiče naklonost i povjerenje rudarskog vođe Kehoea (čiji lik tumači Sean Connery) te doznaje za planove o sabotažama i likvidacijama.</s>

<s>The Molly Maguire je bio izuzetno ambiciozan projekt, za koga su angažirana dva glumca - Harris i Connery - koji su tada bili na vrhuncu popularnosti.</s><s>Za Conneryja je uloga sindikalnog vođe u ozbiljnoj i socijalno angažiranoj drami predstavljala dio nastojanja da se riješi imidža stvorenog nastupima u filmovima o Jamesu Bondu.</s><s>U filmu se inzistiralo na autentičnosti, pa su tako kao lokacije korišteni stvarni rudarski gradovi u Pensilvaniji, prije svega Eckley, koji se bio malo promijenio tokom sto godina; upravo zahvaljujući filmu je spriječeno njegovo rušenje, te je danas sačuvan kao muzej.</s><s>Sam film, koji se isticao za neuobičajeno dugom uvodnom špicom koja traje 14 minuta, je, pak, propao u kino-dvoranama.</s>

<s>Uloge
Sean Connery ...</s><s>Kehoe
Richard Harris ...</s><s>Detektiv James McParlan/McKenna
Samantha Eggar ...</s><s>Miss Mary Raines
Frank Finlay ...</s><s>Policijski kapetan Davies
Anthony Zerbe ...</s><s>Tom Dougherty
Bethel Leslie ...</s><s>Mrs.</s><s>Kehoe
Art Lund ...</s><s>Frazier
Philip Bourneuf ...</s><s>Otac O'Connor
Anthony Costello ...</s><s>Frank McAndrew
Brendan Dillon ...</s><s>Dan Raines, Maryn otac
Frances Heflin ...</s><s>Mrs.</s><s>Frazier
Malachy McCourt ...</s><s>Barmen</s>

<s>Izvori</s>

<s>Vanjske veze</s>

<s>Eckley Village virtual tour</s>

<s>Američki filmovi
Historijski filmovi
Dramski filmovi
Triler filmovi
Authority control 2</s>

